Diari Oficial de la Generalitat Valenciana


Sumari del DOGV 4448, del 26-02-2003 (2003/2192)

INSTRUCCIÓ de 17 de febrer de 2003, del director general d'Arquitectura i Habitatge, sobre l'aplicació del nou preu bàsic a les actuacions protegides que obtinguen finançament en l'àmbit del programa 2003, dins del Pla d'Habitatge 2002/2005.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4448

Data del DOGV
:   26-02-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/2192


Data del document
:   17-02-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Instrucció

Descriptors 

:   * preu de venda
    * preu mínim
    * habitatge
    * programa d'actuació

INSTRUCCIÓ de 17 de febrer de 2003, del director general d'Arquitectura i Habitatge, sobre l'aplicació del nou preu bàsic a les actuacions protegides que obtinguen finançament en l'àmbit del programa 2003, dins del Pla d'Habitatge 2002/2005. [2003/A2192]
  
En relació amb la Resolució de 10 de gener de 2003, de la Secretaria d'Estat d'Infraestructures, per la qual es disposa la publicació de l'Acord del Consell de Ministres de 27 de desembre de 2002, i d'acord amb les disposicions establides en el Reial Decret 1/2002, d'11 de gener, i Decret 92/2002, de 30 de maig, del Govern Valencià, es comunica la següent Instrucció:
  
U
  
a) D'acord amb el que disposa l'Orde FOM/3322/2002, de 30 de desembre, el programa 2002 del Pla d'Habitatge 2002/2005 ha finalitzat el 15 de febrer de 2003. En conseqüència, el preu bàsic de 636,25 euros per metre quadrat útil, fixat en l'Acord del Consell de Ministres, en la seua reunió de 27 de desembre de 2002, que servirà com a referència a l'efecte de la determinació dels preus màxims de renda i venda dels habitatges acollits a les mesures de finançament del Pla 2002/2005 d'actuacions protegides en matèria d'habitatge i sòl, serà aplicable a les actuacions qualificades provisionalment a partir del 16 de febrer de 2003.
  
b) Igualment es tindrà en compte el nou preu bàsic per a l'adquisició d'habitatges existents el visat de contracte dels quals es produïsca a partir del 16 de febrer de 2003.
  
Dos
  
a) Les actuacions qualificades provisionalment o visades amb anterioritat al 16 de febrer de 2003 que no hagen obtingut finançament qualificat en l'àmbit del programa 2002 podran sol·licitar en els servicis territorials d'Arquitectura i Habitatge l'aplicació dels nous preus de venda i seran diligenciades a estos efectes.
  
b) En relació amb els préstecs qualificats, s'entendrà que s'ha obtingut finançament qualificat tant si s'ha produït la formalització del préstec, com si el Ministeri de Foment ha donat la seua conformitat a este, encara que no s'haja encara produït l'efectiva formalització.
  
Tres
  
No es qualificaran de nou ni es visaran actuacions ja qualificades o visades que, havent obtingut finançament qualificat dins de l'àmbit del programa 2002, hagen renunciat a l'expedient anterior i sol·liciten una nova qualificació o visat, així com l'aplicació dels nous preus.